उक्त कार्यक्रमबाट उठेको सबै सहयोग रकम २०७२ सालको भूकम्पबाट प्रभावित बालसुधार प्राथमिक विद्यालयको लागि जाने आयोजक समूहकी सदस्य माया गुरुङले बताउनुभयो । यस कार्यक्रमको उद्देश्य प्रष्ट पार्दै उहाँले भन्नुभयो, ” यस डिनर कार्यक्रमबाट जति पनि रकम उठ्छ त्यो सबै बालसुधार विद्यालयको भौतिक तथा शैक्षिक सुधारको लागि खर्च गरिनेछ र खर्च सबै पारदर्शी हुनेछ। ” समूहकी अर्की सदस्य शैली बस्नेतले नेपाली ग्रामिण भेगको शैक्षिक सुधारको कार्यक्रम तथा उत्प्रेरणात्मक कार्यक्रम भएको हुँदा उक्त डिनर कार्यक्रममा मेलबर्नमा रहनुहुने सम्पूर्णलाई उपस्थित भइदिनुहुन अनुरोध गर्नुभयो।
